มิว-นิษฐา ยิ้มแฉ่งละครปัง อกเกือบหักฯ แรงที่ไทยและไกลถึงจีน
คาแรกเตอร์สาวยิ้มแฉ่งแข่งตะวันของ เมย ในละคร อกเกือบหักแอบรักคุณสามี ทางช่อง 3 ทำเอานางเอก มิว-นิษฐา จิรยั่งยืน ยิ้มแป้นยาวๆ เพราะหลังออกอากาศไปได้ไม่กี่ตอนกระแสตอบรับก็แรงมาก โดยเรตติ้งทั่วประเทศอยู่ที่ 3.8 ยิ่งในพื้นที่กรุงเทพฯอายุ 15 ปีขึ้นไปสูงถึง 5.18 แถมติดเทรนด์ทวิตเตอร์ทุกสัปดาห์ นอกจากนี้ยอดวิวรวมในประเทศจีนผ่านการออกอากาศทาง Tencent Video ทะลุ 18 ล้านวิว ซึ่งมิวเผยว่า เป็นครั้งแรกที่มิวเล่นละครแนวนี้ แต่กว่ามิวกับหมากจะแสดงออกมาได้ฟีลนี้ โดน ผกก.พี่แอ้ว และผู้จัดพี่แอน เคี่ยวหนักมาก ช่วงแรกแอบนอยด์มาก เพราะเล่นยังไงเคมีก็ยังไม่ถูกใจ แต่พอปรับจังหวะกันได้คราวนี้สนุกเลย ซึ่งกระแสคนดูออกมาชอบ ดีใจมาก เกินความคาดหมายมาก รู้สึกหายเหนื่อยค่ะ ของมิวเนี่ยคนดูจะชอบที่ยิ้มเก่ง ยิ้มแฉ่งแข่งตะวัน ยิ้มทั้งน้ำตา และเรื่องความโก๊ะ ชอบปล่อยโป๊ะใส่พระเอก เรื่องทรงผมหน้าม้าคนก็ชอบนะ ส่วนของหมาก เรื่องหุ่นตอนถอดเสื้อมาแรงมาก (หัวเราะ) เท่ หุ่นดี กล้ามเป็นมัด หล่อมาก กวนมาก และเคมีการแสดงของเราเค้าก็ถูกใจ การถ่ายทำ มุมกล้องสวย แสงสวย ก็พูดถึงกันเยอะ ที่สำคัญในช่วงที่คนเครียดจากสภาวะหลายอย่าง ความตลก ความขำของเรื่องเหมาะกับช่วงเวลาแบบนี้ ที่เค้าอยากดูละครสบายๆดูแล้วหัวเราะ ยิ่งเวลา 4 จตุรเทพ หมาก ฟรอยด์โบ โมสต์ รวมร่างกันจะขำหนักมาก ทีมนี้เค้าสู้กันสดๆหน้างาน โดยเฉพาะพี่ฟรอยด์คนนี้เล่นใหญ่ไม่แคร์โลก หลังจากนี้ยังมีแขกรับเชิญเซอร์ไพรส์ที่จะมากระชากความขำของทุกคนอีกแน่นอน แค่เห็นหน้าก็ขำแล้ว ยังมีเรื่องราวอีกเยอะแยะ มีความเซอร์ไพรส์แบบไม่สิ้นสุด พลิกไปพลิกมาตลอด ฝากติดตามบทบาทแปลกใหม่ของมิว และความตั้งใจของทีมนักแสดง ทีมงานทุกคนด้วยนะคะ.>> อ่านเรื่องย่อนิยายทุกเรื่อง คลิกที่นี่ <<
คาแรกเตอร์สาวยิ้มแฉ่งแข่งตะวันของ เมย ในละคร อกเกือบหักแอบรักคุณสามี ทางช่อง 3 ทำเอานางเอก มิว-นิษฐา จิรยั่งยืน ยิ้มแป้นยาวๆ เพราะหลังออกอากาศไปได้ไม่กี่ตอนกระแสตอบรับก็แรงมาก 
อกเกือบหักแอบรักคุณสามี,มิว นิษฐา,หมาก ปริญ,กระแสละคร,เมย,ละครปัง,นิยาย,ละคร